title: Регламент за изпълнение (ЕС) 2016/620 на Съвета от 21 април 2016 година за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за изменение на Регламент за изпълнение (ЕС) 2015/2425

text:
               22.4.2016

               BG

               Официален вестник на Европейския съюз

               L 106/1

         РЕГЛАМЕНТ ЗА ИЗПЪЛНЕНИЕ (ЕС) 2016/620 НА СЪВЕТА
   от 21 април 2016 година
   за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за изменение на Регламент за изпълнение (ЕС) 2015/2425
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2580/2001 на Съвета от 27 декември 2001 г. относно специалните ограничителни мерки за борба с тероризма, насочени срещу определени лица и образувания (1), и по-специално член 2, параграф 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 21 декември 2015 г. Съветът прие Регламент за изпълнение (ЕС) 2015/2425 (2) за прилагане на член 2, параграф 3 от Регламент (ЕО) № 2580/2001, с който се утвърди актуализиран списък на лица, групи и образувания, по отношение на които се прилага Регламент (ЕО) № 2580/2001 (наричан по-долу „списъкът“).

               (2)

               Съветът установи, че са отпаднали основанията едно образувание да продължава да е включено в списъка.

               (3)

               Ето защо, списъкът следва да се актуализира съответно,

         ПРИЕ НАСТОЯЩИЯ РЕГЛАМЕНТ:
   Член 1
   Списъкът, предвиден в член 2, параграф 3 от Регламент (ЕО) № 2580/2001, се изменя съгласно посоченото в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Люксембург на 21 април 2016 година.

            За Съвета

            Председател

         G.A. VAN DER STEUR

      (1)  ОВ L 344, 28.12.2001 г., стр. 70.

      (2)  Регламент за изпълнение (ЕС) 2015/2425 на Съвета от 21 декември 2015 г. за прилагане на член 2, параграф 3 от Регламент (ЕО) № 2580/2001 относно специалните ограничителни мерки за борба с тероризма, насочени срещу определени лица и образувания, и за отмяна на Регламент за изпълнение (ЕС) 2015/1325 (ОВ L 334, 22.12.2015 г., стр. 1).

      ПРИЛОЖЕНИЕ
      Посоченото по-долу образувание се заличава от списъка, предвиден в член 2, параграф 3 от Регламент (ЕО) № 2580/2001:
      II.   ГРУПИ И ОБРАЗУВАНИЯ

                  12.

                  International Sikh Youth Federation — ISYF („Международна федерация на младите сикхи“).


title: Регламент за изпълнение (ЕС) № 111/2012 на Комисията от 9 февруари 2012 година за откриване на тръжна процедура за помощ за частно складиране на маслиново масло

text:
               10.2.2012

               BG

               Официален вестник на Европейския съюз

               L 37/55

         РЕГЛАМЕНТ ЗА ИЗПЪЛНЕНИЕ (ЕС) № 111/2012 НА КОМИСИЯТА
   от 9 февруари 2012 година
   за откриване на тръжна процедура за помощ за частно складиране на маслиново масло
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (наричан по-долу „Общ регламент за ООП“) (1) и по-специално член 43, букви а), г) и й) във връзка с член 4 от него,
   като има предвид, че:

               (1)

               В член 33 от Регламент (ЕО) № 1234/2007 се предвижда, че Комисията може да реши да упълномощи органи, предлагащи достатъчно гаранции и одобрени от държавите-членки, да сключат договори за складиране на маслиновото масло, което те предлагат на пазара, в случай на сериозни смущения на пазара в определени региони на Европейския съюз.

               (2)

               В Испания и Гърция — държави-членки, които двете заедно осигуряват повече от две трети от маслиновото масло, произвеждано в Съюза, средната цена на маслиновото масло, регистрирана на пазара през периода, посочен в член 4 от Регламент (ЕО) № 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти, е под равнището, указано в член 33 от Регламент (ЕО) № 1234/2007 (2). Това причинява сериозни смущения на пазарите на тези държави-членки. Пазарът на маслиново масло в Съюза се характеризира с високо равнище на взаимозависимост и затова съществува риск сериозното смущение на испанския и гръцкия пазар да се разпространи във всички държави-членки, които произвеждат маслиново масло.

               (3)

               В член 31 от Регламент (ЕО) № 1234/2007 се предвижда, че може да бъде отпусната помощ за частно складиране на маслиново масло и че помощта следва да бъде определена от Комисията предварително или чрез тръжна процедура.

               (4)

               С Регламент (ЕО) № 826/2008 бяха установени общи правила за прилагането на схема за помощ за частно складиране. Съгласно член 6 от горепосочения регламент следва да бъде открита тръжна процедура в съответствие с подробните правила и условия, предвидени в член 9 от същия регламент.

               (5)

               Максималното общо количество, за чието частно складиране може да бъде отпусната помощ, следва да бъде определено на равнище, което съгласно анализа на пазара би допринесло за стабилизирането на пазара.

               (6)

               С цел да се улеснят административната работа и работата по контрола във връзка със сключването на договори, следва да се определи минималното количество продукт, за което трябва да се отнася всяка оферта.

               (7)

               Следва да се определи гаранция, за да се подсигури, че операторите ще изпълнят договорните си задължения и че мярката ще окаже желаното въздействие върху пазара.

               (8)

               С оглед на развитието на ситуацията на пазара през настоящата пазарна година и на прогнозите за следващата пазарна година Комисията следва да има възможността да реши да съкрати срока на договорите, които се изпълняват, и да коригира съответно равнището на помощта. Тази възможност трябва да бъде включена в договора, както е предвидено в член 21 от Регламент (ЕО) № 826/2008.

               (9)

               Съгласно член 12, параграф 3 от Регламент (ЕО) № 826/2008 трябва да се определи срокът, в който държавите-членки уведомяват Комисията за всички валидни оферти.

               (10)

               С цел да се предотврати неконтролиран спад на цените, да се реагира бързо на извънредни пазарни обстоятелства и да се гарантира ефективното управление на мярката, настоящият регламент следва да влезе в сила в деня след деня на публикуването му в Официален вестник на Европейския съюз.

               (11)

               Управителният комитет за общата организация на селскостопанските пазари не е представил становище в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   1.   С настоящото се открива тръжна процедура с цел да се определи равнището на помощта за частно складиране, посочена в член 31, параграф 1, буква б) от Регламент (ЕО) № 1234/2007, за категориите маслиново масло, изброени в приложението към настоящия регламент и определени в точка 1 от приложение XVI към Регламент (ЕО) № 1234/2007.
   2.   Максималното общо количество, за което може да бъде отпусната помощ за частно складиране, е 100 000 тона.
   Член 2
   Приложими правила
   Прилага се Регламент (ЕО) № 826/2008, освен ако в настоящия регламент е предвидено друго.
   Член 3
   Подаване на оферти
   1.   Подпериодът, през който могат да се подават оферти в отговор на първата частична покана за търг, започва на 17 февруари 2012 г. и завършва на 21 февруари 2012 г. в 11:00 часа брюкселско време.
   Подпериодът, през който могат да се подават оферти в отговор на втората частична покана за търг, започва на първия работен ден след края на предходния подпериод и завършва на 1 март 2012 г. в 11:00 ч. брюкселско време.
   2.   Офертите се отнасят за период на складиране от 150 дни.
   3.   Всяка оферта обхваща минимално количество от поне 50 тона.
   4.   Ако оператор участва в тръжна процедура за повече от една категория масло или за бъчви, разположени на различни адреси, същият представя отделна оферта във всеки случай.
   5.   Офертите могат да бъдат подавани единствено в Гърция, Испания, Франция, Италия, Кипър, Малта, Португалия и Словения.
   Член 4
   Гаранции
   Участниците в търга учредяват гаранция от 50 EUR на тон за маслиновото масло, предмет на оферта.
   Член 5
   Съкращаване на срока на договорите
   Въз основа на развитието на пазара за маслиново масло и изгледите за бъдещето Комисията може да реши в съответствие с процедурата, посочена в член 195, параграф 2 от Регламент (ЕО) № 1234/2007, да съкрати срока на договорите, които се изпълняват, и да коригира съответно размера на помощта. Този вариант се посочва в договора с участника, спечелил търга.
   Член 6
   Уведомяване на Комисията относно тръжните оферти
   В съответствие с член 12 от Регламент (ЕО) № 826/2008 всички валидни оферти се съобщават поотделно от държавите-членки на Комисията в срок от 24 часа след края на всеки подпериод за подаване на оферти, посочен в член 3, параграф 1 от настоящия регламент.
   Член 7
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 февруари 2012 година.

            За Комисията, от името на председателя,

         Dacian CIOLOȘ

            Член на Комисията

      (1)  ОВ L 299, 16.11.2007 г., стр. 1.

      (2)  ОВ L 223, 21.8.2008 г., стр. 3.

      ПРИЛОЖЕНИЕ

         Категории маслиново масло, за които се отнася член 1, параграф 1

      Маслиново масло „Extra virgin“
      Необработено маслиново масло „Virgin“


title: Регламент за изпълнение (ЕС) № 54/2014 на Комисията от 21 януари 2014 година за издаване на лицензии за внос и предоставяне на права на внос, за които са подадени заявления през първите седем дни на месец януари 2014 г. в рамките на тарифните квоти за птиче месо, открити съгласно Регламент (ЕО) № 616/2007

text:
               22.1.2014

               BG

               Официален вестник на Европейския съюз

               L 19/3

      РЕГЛАМЕНТ ЗА ИЗПЪЛНЕНИЕ (ЕС) № 54/2014 НА КОМИСИЯТА

   от 21 януари 2014 година
   за издаване на лицензии за внос и предоставяне на права на внос, за които са подадени заявления през първите седем дни на месец януари 2014 г. в рамките на тарифните квоти за птиче месо, открити съгласно Регламент (ЕО) № 616/2007
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188 от него,
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               С Регламент (ЕО) № 616/2007 на Комисията (3) се откриват тарифни квоти за внос на продукти от сектора на птичето месо с произход от Бразилия, Тайланд и други трети държави.

               (2)

               Заявленията за лицензии за внос, подадени през първите седем дни на месец януари 2014 г. по отношение на групи № 1, 2, 4А, 6А, 7 и 8 за подпериода от 1 април до 30 юни 2014 г., надвишават наличните количества за някои квоти. Поради това следва да се определи до каква степен могат да се издават лицензии за внос, като се посочи коефициент на разпределение, който да се прилага към заявените количества.

               (3)

               Заявленията за права на внос, подадени през първите седем дни на месец януари 2014 г. по отношение на група № 5А за подпериода от 1 април до 30 юни 2014 г. надвишават наличните количества за някои квоти. Поради това следва да се определи до каква степен могат да се отпускат права на внос, като се посочи коефициент на разпределение, който да се прилага към заявените количества,

         ПРИЕ НАСТОЯЩИЯ РЕГЛАМЕНТ:
   Член 1
   1.   Към заявленията за лицензии за внос, подадени съгласно Регламент (ЕО) № 616/2007 за подпериода от 1 април до 30 юни 2014 г. по отношение на групи № 1, 2, 4А, 6А, 7 и 8, се прилагат коефициентите на разпределение, посочени в приложението към настоящия регламент.
   2.   Към заявленията за права на внос, подадени съгласно Регламент (ЕО) № 616/2007 за подпериода от 1 април до 30 юни 2014 г. по отношение на група № 5А се прилагат коефициентите на разпределение, посочени в приложението към настоящия регламент.
   Член 2
   Настоящият регламент влиза в сила на 22 януари 2014 година.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 януари 2014 година.

            За Комисията, от името на председателя,
         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 238, 1.9.2006 г., стр. 13.

      (3)  ОВ L 142, 5.6.2007 г., стр. 3.

      ПРИЛОЖЕНИЕ

                  Група №

                  Пореден №

                  Коефициент на разпределение за подадените заявления за лицензии за внос за подпериода от 1.4.2014 г. до 30.6.2014 г.
                  (%)

                  1

                  09.4211

                  0,467704

                  4A

                  09.4214

                  54,332634

                  09.4251

                  9,069004

                  6A

                  09.4216

                  0,494014

                  09.4260

                  2,320193

                  Група №

                  Пореден №

                  Коефициент на разпределение за подадените заявления за права на внос за подпериода от 1.4.2014 г. до 30.6.2014 г.
                  (%)

                  5A

                  09.4215

                  0,766687

                  09.4254

                  5,027223

                  09.4255

                  6,731740


title: Регламент за изпълнение (ЕС) № 780/2013 на Комисията от 14 август 2013 година за изменение на Регламент (EC) № 206/2010 на Комисията за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо, и за определяне на изискванията по отношение на ветеринарното сертифициране  текст от значение за ЕИП

text:
               15.8.2013

               BG

               Официален вестник на Европейския съюз

               L 219/1

         РЕГЛАМЕНТ ЗА ИЗПЪЛНЕНИЕ (ЕС) № 780/2013 НА КОМИСИЯТА
   от 14 август 2013 година
   за изменение на Регламент (EC) № 206/2010 на Комисията за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо, и за определяне на изискванията по отношение на ветеринарното сертифициране
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2004/68/ЕО на Съвета от 26 април 2004 г. относно определяне на ветеринарно-санитарните правила за внос и транзит в Общността на някои живи копитни животни, за изменение на Директиви 90/426/ЕИО и 92/65/ЕИО и за отмяна на Директива 72/462/ЕИО (1), и по-специално член 3, параграф 1, първа и втора алинея, член 6, параграф 1, първа алинея, член 7, буква д), член 8, буква в) и член 13, параграф 1 от нея,
   като има предвид, че:

               (1)

               С Регламент (ЕС) № 206/2010 на Комисията (2) се установяват изискванията за въвеждане в Съюза, наред с другото, на някои копитни животни. Посоченият регламент не се прилага за неодомашнени животни, предназначени за одобрен орган, институт или център съгласно определението в член 2, параграф 1, буква в) от Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (3).

               (2)

               Липсата на специални ветеринарно-санитарни изисквания относно въвеждането в Съюза на копитни животни, предназначени за одобрен орган, институт или център, създава практически проблеми за тези структури и в голяма степен ограничава тяхната дейност, като се има предвид необходимостта от въвеждане на такива животни.

               (3)

               Целесъобразно е да се установят ветеринарно-санитарни изисквания относно въвеждането в Съюза на копитни животни, предназначени за одобрен орган, институт или център, като в тези правила се отчете специфичната ситуация във връзка с тези животни. В интерес на опростяването на законодателството на Съюза е целесъобразно тези правила да бъдат установени в Регламент (ЕС) № 206/2010. Поради това обхватът на посочения регламент следва да бъде съответно изменен.

               (4)

               В Регламент (ЕС) № 206/2010 се предвижда, че пратките от копитни животни могат да бъдат въвеждани в Съюза само ако идват от трети страни, територии или части от тях, изброени в част 1 от приложение I към посочения регламент.

               (5)

               В Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (4), се предвижда Комисията да приема списъци на трети страни или области от трети страни, от които вносът на определени продукти от животински произход е разрешен.

               (6)

               В Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (5), се предвижда, че вносът на еднокопитни животни в Съюза се разрешава единствено от трети страни, включени в списък, който се изготвя или изменя в съответствие с процедурата, установена в същата директива.

               (7)

               В Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (6) се предвижда, че внасяните в Съюза домашни птици и яйца за люпене произхождат от трета държава или част от трета държава, включена в списък, съставен от Комисията в съответствие с процедурата, установена в същата директива.

               (8)

               При въвеждането на копитни животни, предназначени за одобрен орган, институт или център в Съюза, следва по-специално да бъдат изпълнени общите изисквания относно въвеждането на живи животни в Съюза, както и специалните ветеринарно-санитарни изисквания, като бъдат предложени конкретни гаранции, че животните, въведени в Съюза, не застрашават здравния статус на животните в Съюза.

               (9)

               Общите изисквания по отношение на въвеждането на живи животни в Съюза под формата на ефективна система от ветеринарни служби, отговарящи за контрола на здравето на животните, в момента са изпълнени от онези трети страни, територии и части от тях, изброени съгласно директиви 2002/99/ЕО, 2009/156/ЕО и 2009/158/EO.

               (10)

               Общите изисквания относно въвеждането на живи животни в Съюза не гарантират обаче, че копитните животни не са засегнати от болест. Възможно е все пак отделни животни да пренасят инфекциозни болести, които могат да се разпространят в Съюза, и поради това представляват опасност за здравето на животните в Съюза. Поради тази причина копитните животни, предназначени за одобрен орган, институт или център, следва да се въвеждат в Съюза пряко от орган, институт или център, отговарящ на определени изисквания и одобрен от компетентния орган на третата страна, територия или част от нея, в която се намира.

               (11)

               Целесъобразно е държавите членки на местоназначение да съставят списък на тези органи, институти или центрове, след като оценят цялата имаща отношение информация.

               (12)

               От възлово значение за опазването на здравето на животните в Съюза е пратките от копитни животни, въведени в Съюза и предназначени за одобрени органи, институти или центрове, да се транспортират незабавно и директно до тяхното местоназначение в запечатани контейнери, като бъде ограничено по-нататъшното движение на тези животни в рамките на Съюза.

               (13)

               С цел справяне при извънредни обстоятелства, например при възникване на въпроси, свързани с хуманното отношение към животните, опазването на застрашените видове, непредвидени природни бедствия или политически вълнения — ситуации, при които не е възможно да бъдат приложени всички ветеринарно-санитарни изисквания и особено тези, свързани с одобряването на орган, институт или център на произход, държавите членки следва да имат възможност при определени условия да въвеждат на своя територия копитни животни, предназначени за одобрен орган, институт или център. Дори в такива случаи обаче следва да се изисква разрешително, за да се гарантира, че рискът за здравето на животните е сведен до минимум.

               (14)

               Поради това Регламент (ЕС) № 206/2010 следва да бъде съответно изменен.

               (15)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 206/2010 се изменя, както следва:

               1)

               в член 1 се заличава параграф 3;

               2)

               добавя се следният член 3a:
               „Член 3а
               Условия за въвеждането на копитни животни, предназначени за одобрен орган, институт или център
               1.   Чрез дерогация от член 3 компетентният орган на дадена държава членка може да разреши въвеждането на нейна територия на пратки от копитни животни от видовете, изброени в таблици 1, 2 и 3 в приложение VI, част 1, ако пратките са предназначени за одобрен орган, институт или център и са спазени следните условия:

                           а)

                           компетентният орган на държавата членка на местоназначение е извършил оценка на рисковете за здравето на животните в Съюза, които всяка една от пратките може да представлява;

                           б)

                           съответните пратки идват от трета страна, територия или част от нея, включена в някой от списъците в:

                                       i)

                                       част 1 на приложение I или част 1 на приложение II към настоящия регламент,

                                       ii)

                                       Решение 2004/211/EO (7), Решение 2007/777/ЕО (8), Регламент (ЕО) № 798/2008 (9), Регламент (ЕО) № 119/2009 (10), Регламент (ЕС) № 605/2010 (11),

                           в)

                           копитните животни произхождат от орган, институт или център в трета страна, територия или част от нея, описана в буква а), включен в списък, съставен в съответствие с член 3в;

                           г)

                           копитните животни са били под карантина в защитено от вектори помещение на територията на органа, института или центъра, посочен в буква в), за срока, предвиден в съответните сертификати;

                           д)

                           копитните животни се превозват директно до одобрен орган, институт или център в държавата членка на местоназначение;

                           е)

                           копитните животни са придружени от подходящи ветеринарен сертификат, съставен съгласно съответния образец на ветеринарен сертификат, посочен в приложение VI, част 1, таблици 1, 2 и 3 и в част 2 на същото приложение;

                           ж)

                           копитните животни отговарят на изискванията, установени в образеца на ветеринарен сертификат, посочен в буква е).

                     Държавата членка на местоназначение уведомява Комисията и другите държави членки в рамките на Постоянния комитет по хранителната верига и здравето на животните за разрешението, предоставено съгласно първа алинея, преди въвеждането на копитни животни на нейна територия.
               2.   Ако поради извънредни обстоятелства е невъзможно спазването на параграф 1, букви в) и г), компетентният орган на държавата членка на местоназначение може да разреши въвеждането на своя територия на копитни животни от видовете, изброени в приложение VI, част 1, таблици 1, 2 и 3 от други стопанства, които не отговарят на изискванията, определени в посочените букви, при условие че са спазени изискванията, определени в параграф 1, букви а), б) и д) — ж), и са изпълнени следните условия:

                           а)

                           собственикът или физическото лице, което го представлява, е подал предварително заявление за разрешение и държавата членка на местоназначение е предоставила такова разрешение, след като е извършила оценка на риска, показала, че въвеждането на съответните копитни животни на нейна територия не представлява риск за здравето на животните в Съюза;

                           б)

                           копитните животни са били под карантина в третата страна на произход, територия или част от нея при официален надзор за времето, необходимо за да се отговори на ветеринарно-санитарните изисквания, съдържащи се в образеца на ветеринарен сертификат, посочен в буква е):

                                       i)

                                       на място, одобрено от компетентния орган на третата страна, територия или част от нея, от която произхождат животните;

                                       ii)

                                       в съответствие с условията, посочени в разрешителното, които трябва да осигуряват най-малко същите гаранции като тези, предвидени в параграф 1, букви а), б) и д) — ж).

                     Ако копитни животни се въвеждат в Съюза съгласно първа алинея, те се поставят под карантина в одобрен орган, институт или център на местоназначение за срок от най-малко шест месеца от момента на въвеждането им в Съюза, като през този срок компетентните органи могат да приложат изискванията, предвидени в член 8, параграф 1, буква а) от Директива 90/425/ЕИО на Съвета.
               Държавата членка, която разрешава въвеждането на копитни животни съгласно първа алинея, информира за това Комисията и останалите държави членки в рамките на Постоянния комитет по хранителната верига и здравето на животните, преди копитните животни да бъдат въведени на нейна територия.

               3)

               Вмъква се следният член 3б:
               „Член 3б
               Условия за въвеждането и транзитното преминаване през територията на държави членки, различни от държавата на местоназначение, на копитни животни, предназначени за одобрен орган, институт или център
               Транзитното преминаване на копитните животни, посочени в член 3а, през държава членка, различна от държавата членка на местоназначение, се разрешава само след разрешение на компетентния орган на държавата членка на транзитно преминаване. Такова разрешение може да бъде издадено само въз основа на оценка на риска, извършена от посочения компетентен орган с оглед на информацията, предоставена от държавата членка на местоназначение.
               Преди транзитното преминаване държавата членка на местоназначение уведомява Комисията и другите държави членки в рамките на Постоянния комитет по хранителната верига и здравето на животните, че е разрешила въвеждането на животни при условията, предвидени в член 3а.“

               4)

               Вмъква се следният член 3в:
               „Член 3в
               Списък на одобрените органи, институти и центрове в трети страни, територии или части от тях
               1.   След оценка на съответствието с условията, установени в параграф 2, всяка държава членка може да изготви списък на органите, институтите и центровете, от които може да бъде разрешено въвеждането на копитни животни на нейна територия съгласно член 3а, параграф 1.
               2.   В списъка, посочен в параграф 1, могат да бъдат включвани органи, институти или центрове в трета страна, територия или част от нея само ако са изпълнени следните условия:

                           а)

                           органът, институтът или центърът отговаря на изискванията, установени в приложение VI, част 3;

                           б)

                           органът, институтът или центърът е одобрен от компетентния орган на третата страна, територия или част от нея, в която се намира същият орган, институт или център;

                           в)

                           компетентният орган на третата страна, територия или част от нея предоставя достатъчни гаранции, че са спазени определените в приложение VI, част 4 условия за одобряване на органи, институти или центрове.

                     3.   Дадена държава членка може да включи в списъка, посочен в параграф 1, органи, институти или центрове в трети страни, които вече са включени в такъв списък в друга държава членка, без да оценява дали са спазени условията, установени в параграф 2.
               4.   Държавите членки актуализират списъците, посочени в параграф 1, като отразяват по-специално всяко спиране или оттегляне на одобрения, предоставени от компетентния орган на трета страна, територия или част от нея на органи, институти или центрове, намиращи се на нейна територия и включени в посочените списъци.
               5.   Посредством информационни интернет страници държавите членки предоставят на разположение на обществеността списъците, посочени в параграф 1, като редовно актуализират тези интернет страници.
               6.   Държавите членки съобщават на Комисията адреса на своите информационни интернет страници.“

               5)

               Член 4 се заменя със следното:
               „Член 4
               Условия относно събирателните центрове за някои пратки от копитни животни
               1.   Пратки от копитни животни, съдържащи живи животни от повече от едно стопанство, се въвеждат в Съюза само ако са събрани в събирателни центрове, одобрени от компетентния орган на третата страна, територия или част от нея, от която произхождат животните, в съответствие с изискванията, установени в приложение I, част 5.
               2.   Пратки от копитни животни, въведени в Съюза в съответствие с член 3а или член 6, не трябва да са с произход от повече от едно стопанство и не се събират в събирателни центрове“.

               6)

               В член 8 буква б) се заменя със следното:

                           „б)

                           разтоварват, или – при транспорт по въздуха – прехвърлят на друго въздухоплавателното средство, транспортират с пътен или железопътен транспорт или придвижват на собствен ход през трета страна, територия или част от нея, която не разполага с разрешение за внос на съответните животни в Съюза.“

               7)

               В член 11 параграф 1 се заменя със следното:
               „1.   След въвеждането им в Съюза пратките от копитни животни, различни посочените в член 3а, незабавно се транспортират до стопанството на местоназначение в защитено от вектори транспортно средство.
               Копитните животни остават в посоченото стопанство за срок от най-малко 30 дни, освен ако не бъдат директно изпратени в кланица.“

               8)

               Вмъква се следният член 13a:
               „Член 13а
               Условия, които се прилагат след въвеждането на пратки, предназначени за одобрени органи, институти или центрове
               1.   След въвеждането им в Съюза пратките от копитни животни, предназначени за одобрени органи, институти или центрове, се транспортират незабавно до одобрения орган, институт или център на местоназначение в транспортни средства, които са защитени от вектори и са конструирани така, че животните да не могат да избягат, а фекалии, урина, фураж, отпадъци или други материали да не могат да изтекат или изпаднат от транспортното средство или контейнера при транспортирането.
               2.   Животните се държат под карантина за срок от най-малко 30 дни в защитени от вектори помещения на територията на одобрения орган, институт или център в държавата членка на местоназначение. След като изтече 30-дневният карантинен период, животните могат да бъдат преместени в друг одобрен орган, институт или център.
               3.   Животни, въведени в одобрен орган, институт или център, могат да бъдат преместени в местоназначение, различно от одобрен орган, институт или център, само при условие че:

                           а)

                           са изминали най-малко шест месеца от момента на въвеждане в Съюза и

                           б)

                           преместването се извършва в съответствие с точка 4 от приложение В към Директива 92/65/ЕИО.

                     4.   Чрез дерогация от параграф 3 животните могат да напускат даден одобрен орган, институт или център преди края на шестмесечния срок, предвиден в посочения параграф, само ако са изпълнени следните условия:

                           а)

                           животните се изнасят за трета страна, територия или част от нея;

                           б)

                           за целите на посочения в буква а) износ животните се транспортират в транспортни средства, които са защитени от вектори и са конструирани така, че животните да не могат да избягат, а фекалии, урина, фураж, отпадъци или други материали да не могат да изтекат или изпаднат от транспортното средство или контейнера при транспортирането.“

               9)

               Добавя се приложение VI, чийто текст се съдържа в приложението към настоящия регламент.

         Член 2
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 август 2013 година.

            За Комисията

            Председател

         José Manuel BARROSO

      (1)  ОВ L 139, 30.4.2004 г., стр. 321.

      (2)  ОВ L 73, 20.3.2010 г., стр. 1.

      (3)  ОВ L 268, 14.9.1992 г., стр. 54.

      (4)  ОВ L 18, 23.1.2003 г., стр. 11.

      (5)  ОВ L 192, 23.7.2010 г., стр. 1.

      (6)  ОВ L 343, 22.12.2009 г., стр. 74.

      (7)  ОВ L 73, 11.3.2004 г., стр. 1.

      (8)  ОВ L 312, 30.11.2007 г., стр. 49.

      (9)  ОВ L 226, 23.8.2008 г., стр. 1.

      (10)  ОВ L 39, 10.2.2009 г., стр. 12.

      (11)  ОВ L 175, 10.7.2010 г., стр. 1.“

      ПРИЛОЖЕНИЕ

            „ПРИЛОЖЕНИЕ VI
            ЧАСТ 1

                           Таблица 1

                                    „RUM-A“

                                    :

                                    Образец на ветеринарен сертификат за животни от изброените по-долу видове, които са с произход от и предназначени за одобрен орган, институт или център.

                           Разред

                           Семейство

                           Род/вид

                        Artiodactyla

                        Antilocapridae

                           Antilocapra ssp.

                        Bovidae

                           Addax ssp., Aepyceros ssp., Alcelaphus ssp., Ammodorcas ssp., Ammotragus ssp., Antidorcas ssp., Antilope ssp., Bison ssp., Bos ssp. (включително Bibos, Novibos, Poephagus), Boselaphus ssp., Bubalus ssp. (включително anoa), Budorcas ssp., Capra ssp., Cephalophus ssp., Connochaetes ssp., Damaliscus ssp. (включително Beatragus), Dorcatragus ssp., Gazella ssp., Hemitragus ssp., Hippotragus ssp., Kobus ssp., Litocranius ssp., Madoqua ssp., Naemorhedus ssp. (включително Nemorhaedus and Capricornis), Neotragus ssp., Oreamnos ssp., Oreotragus ssp., Oryx ssp., Ourebia ssp., Ovibos ssp., Ovis ssp., Patholops ssp., Pelea ssp., Procapra ssp., Pseudois ssp., Pseudoryx ssp., Raphicerus ssp., Redunca ssp., Rupicapra ssp., Saiga ssp., Sigmoceros-Alecelaphus ssp., Sylvicapra ssp., Syncerus ssp., Taurotragus ssp., Tetracerus ssp., Tragelaphus ssp. (включително Boocerus).

                        Camelidae

                           Camelus ssp., Lama ssp., Vicugna ssp.

                        Cervidae

                           Alces ssp., Axis-Hyelaphus ssp., Blastocerus ssp., Capreolus ssp., Cervus-Rucervus ssp., Dama ssp., Elaphurus ssp., Hippocamelus ssp., Hydropotes ssp., Mazama ssp., Megamuntiacus ssp., Muntiacus ssp., Odocoileus ssp., Ozotoceros ssp., Pudu ssp., Rangifer ssp.

                        Giraffidae

                           Giraffa ssp., Okapia ssp.

                        Moschidae

                           Moschus ssp.

                        Tragulidae

                           Hyemoschus ssp., Tragulus-Moschiola ssp.

                           Таблица 2

                                    „SUI-A“

                                    :

                                    Образец на ветеринарен сертификат за животни от изброените по-долу видове, които са с произход от и предназначени за одобрен орган, институт или център.

                           Разред

                           Семейство

                           Род/вид

                        Artiodactyla

                        Suidae

                           Babyrousa ssp., Hylochoerus ssp., Phacochoerus ssp., Potamochoerus ssp., Sus ssp.

                        Tayassuidae

                           Catagonus ssp., Pecari-Tayassu ssp.

                        Hippopotamidae

                           Hexaprotodon-Choeropsis ssp., Hippopotamus ssp.

                           Таблица 3

                                    „TRE-A“

                                    :

                                    Образец на ветеринарен сертификат за животни от изброените по-долу видове, които са с произход от и предназначени за одобрен орган, институт или център.

                           Разред

                           Семейство

                           Род/вид

                        Perissodactyla

                        Tapiridae

                           Tapirus ssp.

                        Rhinocerotidae

                           Ceratotherium ssp., Dicerorhinus ssp., Diceros ssp., Rhinoceros ssp.

                        Proboscidea

                        Elephantidae

                           Elephas ssp., Loxodonta ssp.

                  ЧАСТ 2

            ЧАСТ 3

               Изисквания по отношение на органите, институтите и центровете в трети страни

            Органът, институтът или центърът в трета държава трябва да:

                        а)

                        бъде ясно разграничен и отделен от заобикалящата го среда;

                        б)

                        разполага с адекватни средства за улавяне, затваряне и изолиране на животните и да притежава подходящи карантинни съоръжения и одобрени стандартни оперативни процедури за животните с неизвестен произход;

                        в)

                        разполага със защитено от вектори помещение, което отговаря на следните изисквания:

                                    i)

                                    на входа и на изхода му са поставени подходящи физически прегради;

                                    ii)

                                    отворите на помещението са защитени от вектори посредством мрежа с подходяща големина на пролуките, която редовно се импрегнира с одобрен инсектицид според инструкциите на производителя;

                                    iii)

                                    в рамките на защитеното от вектори помещение и около него се провеждат наблюдение и контрол на векторите;

                                    iv)

                                    взети са мерки за ограничаване или унищожаване на местата за размножаване на векторите, които са в близост до защитеното от вектори помещение;

                                    v)

                                    въведени са стандартни оперативни процедури за функционирането на защитеното от вектори помещение и за транспорта на животни от помещението до мястото на товарене, включително описание на резервните и алармените системи;

                        г)

                        съхранява за минимален период от десет години актуални регистри, които да съдържат информация за:

                                    i)

                                    броя и идентичността (възраст, пол, вид и по възможност индивидуална идентификация) на животните от всеки вид, които се намират на негова територия;

                                    ii)

                                    броя и идентичността (възраст, пол, вид и по възможност индивидуална идентификация) на пристигащите или напускащите животни, както и информация за техния здравен статус, произход или местоназначение и за транспортните средства;

                                    iii)

                                    резултатите от кръвните изследвания или други диагностични процедури, на които животните са били подложени на негова територия;

                                    iv)

                                    случаите на заболявания и според случая — приложеното лечение;

                                    v)

                                    резултатите от аутопсиите на всички животни, умрели на негова територия, включително мъртвородените животни;

                                    vi)

                                    направените констатации през всеки период на изолация или карантина;

                        д)

                        най-малко през последните три години е свободен от болестите, изброени в приложение А към Директива 92/65/ЕИО или посочени във ветеринарните сертификати за съответните видове, съдържащи се в част 2 на приложение VI към настоящия регламент, за което свидетелстват водените съгласно буква г) регистри и резултатите от клиничните и лабораторните изследвания, на които животните са били подложени на негова територия;

                        е)

                        има сключен договор с одобрена от компетентния орган лаборатория, която да извършва аутопсиите, или разполага с едно или няколко подходящи помещения, в които тези изследвания могат да се извършват под ръководството на одобрен ветеринарен лекар;

                        ж)

                        е осигурил унищожаването на труповете на животни, умрели от болест или подложени на евтаназия;

                        з)

                        е подсигурил — чрез договор или правен акт — услугите на ветеринарен лекар, който е одобрен от компетентния орган, действа под негов контрол и изпълнява най-малко следните задачи:

                                    i)

                                    гарантира, че в органа, института или центъра се прилагат подходящи мерки за наблюдение и контрол на болести. Тези мерки трябва да бъдат одобрени от компетентния орган на третата държава, територия или част от нея, в която се намира органът, институтът или центърът, като се вземе предвид ситуацията във връзка със заболяванията, и трябва да включват най-малко следните елементи:

                                                —

                                                годишен план за наблюдение на болести, включително подходящи мерки за контрол по отношение на зоонозите при животните на територията на органа, института или центъра,

                                                —

                                                клинични и лабораторни изследвания и аутопсии на животните, за които съществуват съмнения, че са засегнати от заразни болести и зоонози,

                                                —

                                                ваксиниране на животните, възприемчиви към инфекциозни болести и зоонози;

                                    ii)

                                    осигурява своевременното уведомяване на компетентния орган за всички съмнителни смъртни случаи или за наличието на каквито и да е други симптоми, пораждащи съмнения, че животните са заразени с една или повече от болестите, изброени в приложение А към Директива 92/65/ЕИО или посочени във ветеринарните сертификати за съответните видове, съдържащи се в част 2 на приложение VI към настоящия регламент, ако конкретната болест подлежи на уведомяване в съответната трета страна, територия или част от нея;

                                    iii)

                                    гарантира, че при необходимост пристигащите животни са били поставени под карантина в съответствие с инструкциите от компетентния орган;

                                    iv)

                                    осигурява съответствието с изискванията по отношение на здравето, на които животните трябва да отговарят, за да бъдат въведени в Съюза.

                  ЧАСТ 4

               Условия за одобряване на органи, институти и центрове в трети страни

                        1.

                        Одобрение се предоставя само на органите, институтите или центровете, които отговарят на изискванията, посочени в част 3.

                        2.

                        Ако се изисква защита от вектори, дадено помещение може да бъде одобрено като защитено от вектори само ако са отговаря на критериите от част 3, буква в). За да може да предостави одобрение, компетентният орган трябва да провери ефикасността на мерките за защита срещу вектори най-малко три пъти през изисквания период на защита (в началото, по време на периода и в неговия край) посредством устройство за улавяне на вектори, поставено в защитеното от вектори помещение.

                        3.

                        На всеки одобрен орган, институт или център трябва да бъде присвоен номер на одобрението.

                        4.

                        Одобрението се запазва в сила единствено докато продължават да са изпълнени следните условия:
                        помещенията са под контрола на официален ветеринарен лекар, който трябва да изпълнява най-малко следните задачи:

                                    i)

                                    да посещава помещенията на органа, института или центъра най-малко един път годишно;

                                    ii)

                                    да проверява дейността на ветеринарния лекар, посочен в част 3, буква з), и прилагането на годишния план за наблюдение на болести, посочен в буква з), подточка i), първо тире;

                                    iii)

                                    да гарантира спазването на разпоредбите, предвидени в части 3 и 4;

                                    iv)

                                    да проверява:

                                                —

                                                съответствието с изискванията по отношение на здравето, на които животните трябва да отговарят, за да бъдат въведени в Съюза;

                                                —

                                                дали при резултатите от клиничните и лабораторните изследвания и аутопсиите на животните не е констатирано наличие на болестите, изброени в приложение А към Директива 92/65/ЕИО или посочени във ветеринарните сертификати за съответните видове, съдържащи се в част 2 на приложение VI към настоящия регламент.

                        5.

                        Одобрението трябва да бъде оттеглено, ако компетентният орган установи, че предвидените в част 3 изисквания вече не са изпълнени.

                        6.

                        Ако е постъпило уведомление за съмнение за поява на някоя от болестите, изброени в приложение А към Директива 92/65/ЕИО или посочени във ветеринарните сертификати за съответните видове, съдържащи се в част 2 на приложение VI към настоящия регламент, компетентният орган трябва да оттегли одобрението на органа, института или центъра, докато подозрението бъде официално отхвърлено. В зависимост от съответната болест и риска за нейното разпространение, одобрението може да бъде оттеглено изцяло за органа, института или центъра или само за определени категории животни, възприемчиви към съответната болест. Компетентният орган гарантира, че са взети необходимите мерки да бъде потвърдено или отхвърлено съмнението за болест и да бъде избегнато всякакво разпространение на болестта.

                        7.

                        Ако посочените в точка 6 съмнения за болест се потвърдят, одобрението на органа, института или центъра трябва да бъде оттеглено.

                        8.

                        Ако одобрението на орган, институт или център бъде оттеглено, то може да бъде възстановено само ако са спазени следните условия:

                                    а)

                                    болестта и източникът на заразяване са били унищожени на територията на съответния орган, институт или център;

                                    б)

                                    помещенията на съответния орган, институт или център са почистени и дезинфекцирани по подходящ начин;

                                    в)

                                    съответният орган, институт или център отговаря на изискванията, определени в част 3, букви а) — г) и е) — з).

                        9.

                        Компетентният орган, предоставил одобрение на съответния орган, институт или център, трябва да информира държавите членки, включили органа, института или центъра в своите списъци на одобрени органи, институти и центрове, за спирането, оттеглянето или възстановяването на това одобрение.“


title: Регламент за изпълнение (ЕС) № 463/2014 на Комисията от 5 май 2014 година за определяне на условията и реда, приложими към електронната система за обмен на данни между държавите членки и Комисията, в съответствие с Регламент (ЕС) № 223/2014 на Европейския парламент и на Съвета относно Фонда за европейско подпомагане на най-нуждаещите се лица

text:
               7.5.2014

               BG

               Официален вестник на Европейския съюз

               L 134/32

         РЕГЛАМЕНТ ЗА ИЗПЪЛНЕНИЕ (ЕС) № 463/2014 НА КОМИСИЯТА
   от 5 май 2014 година
   за определяне на условията и реда, приложими към електронната система за обмен на данни между държавите членки и Комисията, в съответствие с Регламент (ЕС) № 223/2014 на Европейския парламент и на Съвета относно Фонда за европейско подпомагане на най-нуждаещите се лица
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 223/2014 на Европейския парламент и на Съвета от 11 март 2014 г. относно Фонда за европейско подпомагане на най-нуждаещите се лица (1), и по-специално член 30, параграф 4 от него,
   като има предвид, че:

               (1)

               Съгласно член 30, параграф 4 от Регламент (ЕС) № 223/2014 всеки официален обмен на информация между държавите членки и Комисията се извършва посредством електронна система за обмен на данни. Ето защо е необходимо да се установят условията и редът, на които трябва да отговаря тази електронна система за обмен на данни.

               (2)

               С цел да се гарантира подобряване на качеството на информацията относно изпълнението на оперативните програми, повишаване на ефективността на системата и опростяване е необходимо да се определят основните изисквания за формата и обхвата на информацията, която ще се обменя.

               (3)

               Необходимо е да се уточнят принципите, както и приложимите правила за функционирането на системата по отношение на идентифицирането на страната, която отговаря за качването на документите и тяхното актуализиране.

               (4)

               С цел да се гарантира намаляване на административната тежест за държавите членки и Комисията, като същевременно се гарантира ефективен и ефикасен електронен обмен на информация, е необходимо да се установят техническите характеристики на системата.

               (5)

               Държавите членки и Комисията следва също така да имат възможност да въвеждат и прехвърлят данни по два различни начина, чието уточняване предстои. Необходимо е да се предвидят и правила в случай на непреодолима сила, която затруднява използването на електронната система за обмен на данни, за да се гарантира, че както държавите членки, така и Комисията могат да продължат да обменят информация чрез алтернативни средства.

               (6)

               Държавите членки и Комисията следва да гарантират, че прехвърлянето на данни чрез електронната система за обмен на данни се осъществява по сигурен начин, който позволява осигуряване на наличност, цялост, автентичност, поверителност и невъзможност за отричане на действията. Поради това следва да бъдат определени правила за сигурността.

               (7)

               С настоящия регламент следва да се зачитат основните права и принципите, заложени в Хартата на основните права на Европейския съюз, по-специално правото на защита на личните данни. Поради това настоящият регламент следва да се прилага в съответствие с тези права и принципи. По отношение на личните данни, обработвани от държавите членки, се прилага Директива 95/46/ЕО на Европейския парламент и на Съвета (2). По отношение на обработката на лични данни от институции и органи на Съюза и свободното движение на тези данни се прилага Регламент (ЕО) № 45/2001 на Европейския парламент и на Съвета (3).

               (8)

               За да се създадат условия за незабавното прилагане на предвидените в настоящия регламент мерки, той следва да влезе в сила в деня след публикуването му в Официален вестник на Европейския съюз.

               (9)

               Мерките, предвидени в настоящия регламент, са в съответствие със становището на комитета, отговарящ за Фонда за европейско подпомагане на най-нуждаещите се лица,

         ПРИЕ НАСТОЯЩИЯ РЕГЛАМЕНТ:
   ГЛАВА I

      РАЗПОРЕДБИ ЗА ПРИЛАГАНЕ НА РЕГЛАМЕНТ (ЕС) № 223/2014 ПО ОТНОШЕНИЕ НА ФОНДА ЗА ЕВРОПЕЙСКО ПОДПОМАГАНЕ НА НАЙ-НУЖДАЕЩИТЕ СЕ ЛИЦА

         ЕЛЕКТРОННА СИСТЕМА ЗА ОБМЕН НА ДАННИ

   (Оправомощаване съгласно член 30, параграф 4 от Регламент (ЕС) № 223/2014)
   Член 1
   Създаване на електронната система за обмен на данни
   Комисията създава електронна система за обмен на данни за целия официален обмен на информация между държавите членки и Комисията.
   Член 2
   Съдържание на електронната система за обмен на данни
   Електронната система за обмен на данни (наричана по-долу „SFC2014“) съдържа като минимум информацията, която е посочена в моделите, форматите и образците, установени в съответствие с Регламент (ЕС) № 223/2014. Информацията, предоставена във вградените в SFC2014 електронни формуляри (наричана по-долу „структурирани данни“), не може да бъде заменена от неструктурирани данни, включително електронни препратки или други видове неструктурирани данни, като например прилагане на документи или изображения. Когато дадена държава членка предаде една и съща информация под формата на структурирани данни и неструктурирани данни, в случай на несъответствия се използват структурираните данни.
   Член 3
   Функциониране на SFC2014
   1.   Комисията, органите, определени от държавата членка в съответствие с член 59, параграф 3 от Регламент (ЕС, Евратом) № 966/2012 на Европейския парламент и на Съвета (4) и член 31 от Регламент (ЕС) № 223/2014, както и организациите, на които са делегирани функции на тези органи, въвеждат в SFC2014 информацията, за чието предаване отговарят, и всички актуализации в нея.
   2.   Всяка информация, предавана на Комисията, се проверява и предоставя от лице, различно от лицето, което е въвело предадените данни. Това разделение на функциите се поддържа от SFC2014 или от информационните системи за управление и контрол на държавата членка, които са автоматично свързани със SFC2014.
   3.   Държавите членки определят на национално равнище лицето или лицата, отговорни за управлението на правата за достъп до SFC2014 и които имат следните задачи:

               а)

               да идентифицират потребителите, подали искане за достъп, като се уверяват, че те действително са служители на съответната организация;

               б)

               да информират потребителите за техните задължения да поддържат сигурността на системата;

               в)

               да проверяват дали потребителите имат право на привилегиите на изискваното равнище в зависимост от техните задачи и позицията им в йерархията;

               г)

               да отправят искане за прекратяване на правата на достъп, когато те вече не са необходими или липсва основание за достъп;

               д)

               да докладват своевременно за всяко съмнително събитие, което би могло да засегне сигурността на системата;

               е)

               да гарантират постоянно точността на данните за идентифициране на потребителите, като докладват за всяка промяна;

               ж)

               да вземат необходимите предпазни мерки за защита на данните и търговската тайна в съответствие с разпоредбите на Съюза и националните разпоредби;

               з)

               да информират Комисията за всички промени, които засягат способността на органите на държавите членки или потребителите на SFC2014 да изпълняват задълженията по параграф 1 или личната им способност да изпълняват задълженията по букви а) — ж).

         4.   Обменът на данни и трансакциите се извършват задължително с електронен подпис по смисъла на Директива 1999/93/ЕО на Европейския парламент и на Съвета (5). Държавите членки и Комисията признават юридическата валидност и допустимостта на използвания в SFC2014 електронен подпис като доказателство в съдебни производства.
   Информацията, обработена чрез SFC2014, трябва да отговаря на разпоредбите за защита на неприкосновеността на личния живот и личните данни за физически лица и търговската тайна за юридически лица в съответствие с Директива 2002/58/ЕО на Европейския парламент и на Съвета (6), Директива 2009/136/ЕО на Европейския парламент и на Съвета (7), Директива 1995/46/ЕО и Регламент (ЕО) № 45/2001.
   Член 4
   Характеристики на SFC2014
   С цел да се гарантира ефикасен и ефективен електронен обмен на информация SFC2014 трябва да има следните характеристики:

               а)

               интерактивни формуляри или предварително попълнени от системата формуляри въз основа на вече записани в нея данни;

               б)

               автоматични изчисления, улесняващи въвеждането на данни от страна на потребителите;

               в)

               вградени автоматични средства за проверка, които следят за вътрешната съгласуваност на предаваните данни и съгласуваността им с приложимите правила;

               г)

               генерирани от системата сигнали, които предупреждават потребителите на SFC2014 за възможността или невъзмжоността да извършват определени действия;

               д)

               онлайн проследяване на стадия на обработка на информацията, въведена в системата;

               е)

               наличност на данни за минали периоди по отношение на цялата информация, въведена за дадена оперативна програма.

         Член 5
   Предаване на данни чрез SFC2014
   1.   Всички държави членки и Комисията разполагат с достъп до SFC2014 или пряко чрез интерактивен потребителски интерфейс (т.е. уеб приложение), или чрез технически интерфейс, използващ предварително зададени протоколи (т.е. уеб услуги), който позволява автоматично синхронизиране и предаване на данни между информационните системи на държавите членки и SFC2014.
   2.   Датата на електронното предаване на информацията от държавата членка до Комисията, както и обратното, се счита за датата на подаване на съответния документ.
   3.   При непреодолима сила, неизправност на SFC2014 или липса на връзка със SFC2014 за период, по-дълъг от един работен ден през последната седмица преди изтичане на нормативно определен срок за подаване на информация, или в периода 23 — 31 декември, или по-дълъг от пет работни дни в останалите случаи, обменът на информация между държавите членки и Комисията може да се извършва на хартиен носител, като се използват моделите, форматите и образците, посочени в член 2, параграф 1 от настоящия регламент.
   Когато неизправността на електронната система за обмен на данни или причината за непреодолимата сила бъде отстранена или връзката с тази система бъде възстановена, съответната страна незабавно въвежда в SFC2014 информацията, която вече е изпратена на хартиен носител.
   4.   В случаите по параграф 3 датата на пощенското клеймо се счита за датата на подаване на съответния документ.
   Член 6
   Сигурност на данните, предавани чрез SFC2014
   1.   Комисията установява политика за сигурността на информационните технологии за SFC2014 (наричана по-долу „политика за сигурността на ИТ за SFC2014“), която се прилага по отношение на персонала, използващ SFC2014 по силата на съответните разпоредби на Съюза, и по-конкретно Решение C(2006) 3602 на Комисията (8) и разпоредбите за изпълнението му. Комисията определя лицето или лицата, отговорни за определяне, поддържане и осигуряване на правилното прилагане на политиката за сигурността по отношение на SFC2014.
   2.   Държавите членки и европейските институции, различни от Комисията, които са получили право на достъп до SFC2014, спазват условията за сигурността на ИТ, публикувани в портала на SFC2014, и мерките, прилагани от Комисията в рамките на SFC2014, за да се гарантира сигурността на предаването на данни, по-конкретно във връзка с използването на техническия интерфейс, посочен в член 5, параграф 1 от настоящия регламент.
   3.   Държавите членки и Комисията изпълняват и осигуряват ефективността на мерките за сигурност, приети за защита на данните, които са съхранили и предали чрез SFC2014.
   4.   Държавите членки установяват политики за информационната сигурност на национално, регионално или местно равнище, които обхващат достъпа до SFC2014 и автоматичното въвеждане на данни в нея, като гарантират наличие на минимален набор от изисквания за сигурност. Тези политики за сигурността на ИТ на национално, регионално или местно равнище могат да препращат към други документи по сигурността. Всяка държава членка гарантира, че тези политики за сигурността на ИТ се прилагат за всички органи, използващи SFC2014.
   5.   Посочените политики за сигурността на ИТ на национално, регионално или местно равнище включват:

               а)

               в случай на пряко използване — аспектите, свързани със сигурността на ИТ в работата, извършвана от лицето или лицата, отговорни за управлението на правата на достъп по член 3, параграф 3 от настоящия регламент;

               б)

               в случай на национални, регионални или местни компютърни системи, свързани към SFC2014 чрез техническия интерфейс по член 5, параграф 1 от настоящия регламент — мерките за сигурност за тези системи, които позволяват да бъдат приведени в съответствие с изискванията за сигурност на SFC2014.

         За целите на първа алинея, буква б) трябва да бъдат обхванати — според случая — следните аспекти на политиката за сигурността на ИТ:

               а)

               физическа сигурност;

               б)

               контрол на носителите на данни и на достъпа;

               в)

               контрол на съхранението;

               г)

               контрол на достъпа и паролите;

               д)

               мониторинг;

               е)

               взаимосвързаност с SFC2014;

               ж)

               съобщителна инфраструктура;

               з)

               управление на човешките ресурси преди наемане на работа, по време на работа и след напускане;

               и)

               управление на извънредни ситуации.

         6.   Посочените политики за сигурността на ИТ на национално, регионално или местно равнище се изготвят въз основа на оценка на риска, като описаните мерки трябва да бъдат пропорционални на установените рискове.
   7.   При поискване документите, в които се определят политиките за сигурността на ИТ на национално, регионално или местно равнище, се предоставят на Комисията.
   8.   Държавите членки определят на национално равнище лицето или лицата, отговорни за поддържане и осигуряване на прилагането на политиките за сигурността на ИТ на национално, регионално или местно равнище. Това лице (или лица) изпълнява задачите на лице за контакт с определеното от Комисията лице (или лица) по член 6, параграф 1 от настоящия регламент.
   9.   Както политиката за сигурността на ИТ за SFC2014, така и съответните политики за сигурността на ИТ на национално, регионално или местно равнище се актуализират при промени в технологиите, при установяване на нови заплахи или при други значими промени. При всички положения те се подлагат на преглед веднъж годишно, за да се гарантира, че продължават да бъдат адекватни.
   ГЛАВА II

      ЗАКЛЮЧИТЕЛНА РАЗПОРЕДБА

   Член 7
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 май 2014 година.

            За Комисията

            Председател

         José Manuel BARROSO

      (1)  Регламент (ЕС) № 223/2014 на Европейския парламент и на Съвета от 11 март 2014 г. относно Фонда за европейско подпомагане на най-нуждаещите се лица (ОВ L 72, 12.3.2014 г., стр. 1).

      (2)  Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).

      (3)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

      (4)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).

      (5)  Директива 1999/93/ЕО на Европейския парламент и на Съвета от 13 декември 1999 г. относно правната рамка на Общността за електронните подписи (ОВ L 13, 19.1.2000 г., стр. 12).

      (6)  Директива 2002/58/ЕО на Европейския парламент и на Съвета от 12 юли 2002 г. относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронните комуникации) (ОВ L 201, 31.7.2002 г., стр. 37).

      (7)  Директива 2009/136/ЕО на Европейския парламент и на Съвета от 25 ноември 2009 г. за изменение на Директива 2002/22/ЕО относно универсалната услуга и правата на потребителите във връзка с електронните съобщителни мрежи и услуги, Директива 2002/58/ЕО относно обработката на лични данни и защита на правото на неприкосновеност на личния живот в сектора на електронните комуникации и Регламент (ЕО) № 2006/2004 за сътрудничество между националните органи, отговорни за прилагане на законодателството за защита на потребителите (ОВ L 337, 18.12.2009 г., стр. 11).

      (8)  Решение на Комисията C(2006) 3602 от 16 август 2006 г. относно сигурността на информационните системи, използвани от Европейската комисия.


title: Регламент за изпълнение (ЕС) № 490/2014 на Комисията от 12 май 2014 година за установяване на стандартни стойности при внос с цел определяне на входната цена на някои плодове и зеленчуци

text:
               13.5.2014

               BG

               Официален вестник на Европейския съюз

               L 138/84

         РЕГЛАМЕНТ ЗА ИЗПЪЛНЕНИЕ (ЕС) № 490/2014 НА КОМИСИЯТА
   от 12 май 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 май 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  48,3

                  MK

                  88,4

                  TN

                  49,2

                  TR

                  65,0

                  ZZ

                  62,7

                  0707 00 05

                  MK

                  59,9

                  TR

                  124,2

                  ZZ

                  92,1

                  0709 93 10

                  TR

                  108,9

                  ZZ

                  108,9

                  0805 10 20

                  EG

                  44,3

                  IL

                  74,6

                  MA

                  45,2

                  TN

                  68,6

                  TR

                  51,4

                  ZZ

                  56,8

                  0805 50 10

                  TR

                  96,6

                  ZZ

                  96,6

                  0808 10 80

                  AR

                  131,2

                  BR

                  101,5

                  CL

                  101,7

                  CN

                  98,4

                  MK

                  27,7

                  NZ

                  140,1

                  US

                  191,6

                  ZA

                  101,4

                  ZZ

                  111,7

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.